Diari Oficial de la Generalitat Valenciana


Sumari del DOGV 8990, del 07-01-2021 (2021/52)

ACORD de 29 de desembre de 2020, del Consell, pel qual s'autoritza una generació de crèdit en el capítol 4 del Programa 457.10, Foment de l'activitat esportiva, de la Conselleria d'Educació, Cultura i Esport, per ingressos finalistes no previstos del Consell Superior d'Esports, per import de 47.563,89 euros. Expedient 09.033/20-172.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8990

Data del DOGV
:   07-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/52


Data del document
:   29-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de desembre de 2020, del Consell, pel qual s'autoritza una generació de crèdit en el capítol 4 del Programa 457.10, Foment de l'activitat esportiva, de la Conselleria d'Educació, Cultura i Esport, per ingressos finalistes no previstos del Consell Superior d'Esports, per import de 47.563,89 euros. Expedient 09.033/20-172. [2021/52]  
El Consell Superior d'Esports (CSD) va convocar mitjançant Resolució de 21.08.2020, ajudes per a les comunitats autònomes per a activitat en centres de tecnificació esportiva (CTD) i centres especialitzats de tecnificació esportiva (CETD) realitzades l'any 2019, a les quals podien concórrer les comunitats que desenvoluparen programes esportius de tecnificació, per a finançar tasques directament relacionades amb els programes esportius d'alt rendiment o tecnificació estatal en aquests centres. La Comunitat Valenciana va participar aportant diversos projectes. Una vegada resolta la convocatòria, se li han concedit un total de 47.563,89 euros, com a ajudes als centres i per als programes esportius de tecnificació esportiva estatal (PDE) següents:  
  
  
Centre Tecnificació Esportiva La Petxina a València. PDE Hoquei 18.959,63  
Centre Tecnificació Esportiva La Petxina a València. PDE Natació 17.000,38  
Centre Tecnificació Esportiva d'Alacant. PDE de Bàdminton 7.665,76  
Centre Especialitzat de Tecnificació Esportiva de Pilota a València. PDE de Pilota (frontó 30 m) 3.938,12  
Total ajudes concedides a la Comunitat Valenciana 47.563,89  
  
  
En tractar-se d'ingressos finalistes no previstos i destinats a centres i programes esportius específics, la Conselleria d'Educació, Cultura i Esport i proposa generar crèdits a càrrec d'aquests i destinar-los a incrementar la dotació de la línia de subvenció de concessió directa 168.1.a S6412, «Programa de tecnificació en centres d'alt rendiment i en centres de tecnificació esportiva», de l'annex de subvencions i transferències corrents del programa 457.10, Foment de l'activitat esportiva, per l'import esmentat.  
A aquest efecte, i en virtut del que es disposa en l'article 50 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, dels articles 21 i 23 de la Llei 10/2019, de 27 de febrer, de pressupostos de la Generalitat per a l'exercici 2020, i de l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 29 de desembre de 2020,  
  
  
ACORDA  
  
Primer  
Autoritzar un increment en el pressupost d'ingressos en l'aplicació 402.99 «Transferències corrents de OOAA de l'Estat. Altres àrees», per import de 47.563,89 euros.  
  
Segon  
Autoritzar una generació de crèdit en l'aplicació 75.78.62.058.73.6 per import de 47.563,89 euros, destinats a incrementar, en l'annex de subvencions corrents del programa 457.10, Foment de l'activitat esportiva, la dotació de la línia de concessió directa 168.1.a S6412, així com la modificació del seu annex de beneficiaris, segons el detall següent:  
  
  
  
  
  
  
  
  
Beneficiàries línia S6412 Import actual Modificació Import modificat  
Federació de Judo i D.A. de la CV 130.000,00   130.000,00  
Federació de Bàdminton de la CV 35.000,00 7.665,76 42.665,76  
Federació d'Esports Adaptats CV  
 35.000,00   35.000,00  
Federació de Natació de la CV 55.000,00 17.000,38 72.000,38  
Federació de Frontenis i Pilota de la CV 35.000,00 3.938,12 38.938,12  
Federació de Ciclisme de la CV 25.000,00   25.000,00  
Federació d'Hoquei de la CV 25.000,00 18.959,63 43.959,63  
Federació de Gimnàstica de la CV 25.000,00   25.000,00  
Federació d'Halterofília de la CV 25.000,00   25.000,00  
Federació de Vela de la CV 25.000,00   25.000,00  
Federació d'Atletisme de la CV 35.000,00   35.000,00  
Total 450.000,00 47.563,46 477.696,89  
  
  
  
Tercer  
Com a conseqüència de l'import generat, es modifica la FP3 del programa 457.10, Foment de l'activitat esportiva, en les dades relatives a l'aplicació d'ingressos 402.99 en els termes següents:  
  
Codi Ingrés Origen/Destinació del finançament Cap. Línia Import  
402.99 Transf. corrents OOAA de l'Estat. Altres àrees.  
Consell Superior Esports. Programes esportius d'alt rendiment i/o tecnificació. 4 S6412 47.563,89»  
  
  
València, 29 de desembre de 2020  
  
La consellera secretària,  
MÓNICA OLTRA JARQUE